দু’টি রুটের প্রথমটি উল্টোডাঙা থেকে নিউটাউনের নারকেলবাগান মোড় পেরিয়ে টাটা মেডিক্যাল সেন্টার ছাড়িয়ে আর্টস একর পর্যন্ত যাবে বলে জানা গিয়েছে৷ উল্টোডাঙা থেকে অ্যাকশন এরিয়া-৩ পর্যন্ত এই যাত্রাপথে ১২টি স্টেশন তৈরি হবে৷ শহরবাসীর পক্ষে সবচেয়ে আশার কথা, এই রুট যেমন উল্টোডাঙায় বিধাননগর স্টেশনের মাধ্যমে পূর্ব রেলের সঙ্গে যুক্ত হবে, তেমনই করুণাময়ীতে ইস্ট ওয়েস্ট মেট্রো এবং নিউ টাউনে এয়ারপোর্ট-গড়িয়া রুটের মেট্রোর সঙ্গেও যুক্ত হবে৷ ফলে যোগাযোগ ব্যবস্থার প্রভূত উন্নতি হবে সে বিষয়ে কোনও সন্দেহ নেই৷ এই রুটে বিধাননগর ছাড়াও পিএনবি, ৪ নম্বর ট্যাঙ্ক, ৭ নম্বর আইল্যান্ড, করুণাময়ী, নিক্কো পার্ক, কগনিজেন্ট, কলেজ মোড়, সিপি ব্লক, সিই ব্লক, হিডকো ভবন এবং টাটা মেডিক্যাল সেন্টারের কাছে একটি স্টেশন হবে৷